CELEX: 62016TN0712
Language: sl
Date: 2016-10-05 00:00:00
Title: Zadeva T-712/16: Tožba, vložena 5. oktobra 2016 – Deutsche Lufthansa/Komisija

12.12.2016   
            
            
               SL
            
            
               Uradni list Evropske unije
            
            
               C 462/28
            
         Tožba, vložena 5. oktobra 2016 – Deutsche Lufthansa/Komisija
   (Zadeva T-712/16)
   (2016/C 462/36)
   Jezik postopka: angleščina
   
      Stranki
   
   
      Tožeča stranka: Deutsche Lufthansa AG (Köln, Nemčija) (zastopnik: S. Völcker, odvetnik)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
               —
            
            
               Sklep Komisije C(2016) 4964 final z dne 25. julija 2016 v zadevi št. M.3770 – Lufthansa/Swiss – Sklep Komisije o predlogu družbe Lufthansa za delno oprostitev zavez v zvezi s progama Zürich-Stockholm in Zürich-Varšava – v celoti ali deloma razglasi za ničen;
            
         
               —
            
            
               Komisiji naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri razloge.
   
               1.
            
            
               Prvi tožbeni razlog: sklep je treba razglasiti za ničen, ker je v njem podana očitna napaka pri presoji, zaradi česar krši načeli sorazmernosti in varstva legitimnih pričakovanj z zavrnitvijo ponovne presoje in/ali oprostitve nekaterih zavez, naloženih s Sklepom Komisije z dne 4. julija 2005 v zadevi št. COMP/M.3770 – Lufthansa/Swiss.
            
         
               2.
            
            
               Drugi tožbeni razlog: sklep je treba razglasiti za ničen, ker je Komisija kršila načelo dobrega upravljanja s tem, da ni natančno in nepristransko preučila vseh elementov zadeve.
            
         
               3.
            
            
               Tretji tožbeni razlog: sklep je treba razglasiti za ničen, ker je Komisija zlorabila svoja pooblastila s tem, da je obšla upravni postopek po Uredbi št. 1/2003.